cyanic-selkie/wikianc huggingface dataset:
Լը Բուրժե (միջազգային ավիասրահ)
Պատմություն
2011 թվականի ավիասրահը դարձել է 49-րդը։ Դրան մասնակցել է ավելի քան 2100 ընկերություն, ցուցադրվել է 150 ինքնաթիռ։ Երեք օրվա ընթացքում ավիասրահ է այցելել 465 հազար մարդ ։ 2015 թվականի ավիասրահը տեղի է ունեցել հունիսի 15-ից հունիսի 21-ը և դարձել 51-րդը։ Դրան մասնակցել է հինգ տասնյակ երկրների 2260 ընկերություններ։ Ընդհանուր առմամբ, ավիասրահ այցելել է 351 հազար մարդ ։ Airbus A380plus-ը և Boeing 737 MAX-ը ներկայացվել են 2017 թվականի սրահում (մոդելի առաջին փոփոխությունը շարք է մտել հիսուն տարի առաջ) ։
Արտաքին հղումներ
Կատեգորիա:Ֆրանսիայի ավիացիա Կատեգորիա:1909 հիմնադրումներ Ֆրանսիայում Կատեգորիա:Փարիզի տեսարժան վայրեր
Հարություն Փափազյան
Հարություն (Արթուր) Կարապետի Փափազյան, հայ դաշնակահար։
Կենսագրություն
Ծնվել է երաժիշտների ընտանիքում։ 1972 թվականին ավարտել է Պ. Ի. Չայկովսկու անվան դպրոցը (Յ. Զարգարյանի դասարանը), 1977 թվականին՝ Երևանի Կոմիտասի անվան պետական կոնսերվատորիան (Գեորգի Սարաջևի դասարան)։ Հետագայում իր ձայնային տվյալներն զարգացրել է Մոսկվայի Չայկովսկու անվան պետական կոնսերվատորիայում՝ Յ. Ի. Միլշտեյնի մոտ։
1980-ականներից «Արմկոնցերտ»-ի մենակատար, Երևանի կոնսերվատորիայի դասախոս։
Գործունեություն
1972 թվականին Բաքվում դարձել է Անդրկովկասի դաշնակահարների 4-րդ մրցույթի հաղթող (1-ին մրցանակը), 1974 թվականին արժանացել է 2-րդ մրցանակին` Բ. Սմետանայի անվան դաշնակահարների միջազգային մրցույթում (Հրադեց Կրալովե), 1979 թվականին՝ Վիանա դա Մոտտայի անվան մրցույթի 1-ին մրցանակ (Լիսաբոն), 1980 թվականին՝ Շոպենի անվան 10-րդ մրցույթում 3-րդ մրցանակ (Վարշավա) ։
Հ. Փափազյանի առային հանրային ելույթը տեղի է ունեցել Երևանում, դեռևս երաժշտական դպրոցում սովորելու ժամանակ։ Շոպենի անվան մրցույթից հետո հանդես է եկել Ավստրալիայում, Ֆինլանդիայում, Հոլանդիայում, Ճապոնիայում, Կանադայում, Շվեդիայում, Իտալիայում։ Առաջին անգամ հանդես է եկել 1985 թվականի հոկտեմբերի 20-ին Քարնեգի հոլում։ 10 տարի հետո` 1995 թվականի մարտի 28-ին, կատարել է Ֆ. Շոպենի բոլոր 24 էտյուդները (մաս 10 և մաս 25) և 24 պրելյուդաները (մաս 28), 1995 թվականի նոյեմբերի 19-ին՝ Շոպենի 7 մեծ պոլոնեզները և Սի-Մինոր սոնատը, ինչպես նաև Շոպենի Նյուկտո դո-դիեզ մինորը (մաս posth.) և Մոցարտի «Rondo alla turca»-ն։ 1997 թվականին Էվերի Ֆիշեր հոլում (Լինկոլն կենտրոն) վարպետորեն կատարել է Մոցարտ, Շոպենի 4 բալլադները և Կլոդ Դեբյուսիի պրելյուդաների 1-ին գիրքը։
Հ. Փափազյանի երաժշտական խաղացանկը ընդգրկում է Դոմենիկո Սկարլատիից մինչև ժամանակակից կոմպոզիտորներ, այդ թվում՝Յ. Ս. Բախի, Լ. վան Բեթհովենի, Ֆ. Լիստի, Ֆ. Շոպենի, Ս. Վ. Ռախմանինովի, Ս. Ս. Պրոկոֆևի, Կ. Դեբյուսիի գործերից, Կոմիտասի մանրանվագներից։ Այդ ցանկում իր հատուկ տեղն ունի Ֆրեդերիկ Շոպենը։ Համագործակցում էր ձայնագրման մի շարք ընկերությունների հետ` Veriton և Maral:
Նրա կատարումները տարբերվում էին իրենց լիրիկականությամբ, նուրբ ճաշակով, ոճային առանձնահատկությամբ և հնչերանգային բազմազանությամբ։
Ծանոթագրություններ
Կատեգորիա:Խորհրդային դաշնակահարներ Կատեգորիա:Հայ դաշնակահարներ
Ուիլյամ Ռիմմեր
Ուիլյամ Ռիմմեր (William Rimmer, ), ամերիկացի նկարիչ և քանդակագործ։
Կենսագրություն
Ծնվել է 1816 թվականի փետրվարի 20-ին Լիվերպուլում։ Եղել է ֆրանսիացի փախստականների որդի, որի հայրը գաղթել է Նոր Շոտլանդիա, իսկ 1818 թվականին նրան են միացել կինն ու նրանց երեխան։
1826 թվականին ընտանիքը տեղափոխվել է Բոստոն, որտեղ հայրը աշխատել է որպես կոշկակար։ Ուիլյամը տասնհինգ տարեկանում դարձել է գծագրիչ, այնուհետև վիմագիր՝ բացելով ստուդիա և ստեղծելով մի քանի եկեղեցական նկարներ։
1840 թվականին Ուիլյամ Ռիմմերը շրջայց է կատարել Նոր Անգլիայում. ստեղծել է դիմանկարներ, ապրել Մասաչուսեթս նահանգի Ռենդոլֆ քաղաքում։ 1845-1855 թվականներին աշխատել է որպես կոշկակար, բժշկություն է սովորել Արևելյան Չելսիում (Մասաչուսեթսում)՝ ստանալով Suffolk County Medical Society ընկերության դիպլոմ։ 1855 թվականին տեղափոխվել է Մասաչուսեթսի Միլթոն քաղաք, որտեղ վաստակել է փայտի փորագրությամբ և գրանիտից կիսանդրիների պատրաստմամբ։ Նաև աշխատել է կավով, գրեթե միշտ առանց մոդելի կամ նախնական ուրվագծի, ինչը հանգեցրել է տեխնիկական թերությունների, սակայն նրա քանդակները անատոմիական տեսանկյունից բավականին ճշգրիտ են։
1866-1870 թվականներին Ռիմմերը եղել է Նյու Յորքի Cooper Union School of Design դպրոցի տնօրենը ։ Հրատարակել է Elements of Design (1864) և ArtAnatomy (1877) աշխատանքները, աշխատել է որպես դասախոս։
Միջազգային հարաբերությունները Եվրոպայում (11-14-րդ դարեր)
Միջազգային հարաբերությունները Եվրոպայում 11-14-րդ դարերում շրջադարձային էին։ Արևմտահռոմեական կայսրության անկումից հետո ստեղծված բարբարոսական թագավորությունները կործանվում էին նույն արագությամբ, ինչ արագությամբ որ ստեղծվում էին։ Նրանց միջև միջպետական կայուն հարաբերություններ չձևավորվեցին։ Եվրոպան ապրում էր քաղաքական մասնատվածության դարաշրջանում, երբ պետությունների հարաբերությունները սովորաբար կարգավորվում էին պատերազմի օգնությամբ։
Ուիլյամ Ռիմմեր
Կենսագրություն
Ուիլյամ Ռիմմերը մահացել է 1879 թվականի օգոստոսի 20-ին։ Ռիմմերի որոշ նկարներ 1913 թվականին հետմահու ցուցադրվել են Զինական ցուցահանդեսում ։
Միջազգային հարաբերությունները Եվրոպայում (11-14-րդ դարեր)
11-րդ դարում
11-րդ դարում Արևմտյան Եվրոպայում սկսվեց քաղաքական մասնատվածության հաղթահարման և կենտրոնացման պետությունների կազմավորման գործընթացը։ Մասնատվածության հաղթահարումը սովորաբար կատարվում էր երկու ճանապարհով։ Մի դեպքում աշխատում էին մեկ պետության մեջ միավորել նույն լեզվով խոսող և նույն մշակույթն ունեցող բնակչությանը։ Մյուս դեպքում աշխատում էին ստեղծել համապարփակ տիպի պետություններ, որոնք ներառելու էին տարբեր ժողովուրդներ։ Սովորաբար սրա կրողներն էին գերմանական կայսրերը և Հռոմի պապերը։ Պլանտագենետների կառավարման ժամանակ համապարփակ պետություն ստեղծելու փորձեր արեցին նաև Անգլիայում։ Պետությունների ձևավորման և՛ ազգային, և՛ համապարփակ ճանապարհներն ուղեկցվում էին բախումներով և պատերազմներով։ Այսպես իր տարածքները միավորելու համար Ֆրանսիան բախվեց Անգլիայի հետ և ստիպված էր երկարատև պատերազմ սկսեց Հյուսային Իտալիայի քաղաքները միմյանց հետ դաշինք կնքեցին և ստեղծեցին Լոմբարդիական լիգան։
Ուիլյամ Ռիմմեր
Կենսագրություն
Ռիմմերի Evening (The Fall of Day) նկարը հիմք է ընդունվել Swan Song Records ձայնագրման ընկերության պատկերանիշի համար, որտեղ մասնավորապես ձայնագրվել է Led Zeppelin խումբը ։
Միջազգային հարաբերությունները Եվրոպայում (11-14-րդ դարեր)
Միջպետական հարաբերությունների ձևավորումը
Միջպետական հարաբերություններում կարևոր դեր էին խաղում քաղաքական ամուսնությունները։ Ֆրիդրիխ Առաջինի որդի Հենրիխ Վեցերորդը ամուսնացավ սիցիլիական գահի ժառանգորդուհու՝ Կոնստանցիայի հետ և դարձավ Սիցիլիայի թագավոր։ Ֆրանսիական թագավոր Կարլոս 8-րդի և Աննա Բրետոնացու ամուսնության հետևանքով Բրետանը միացվեց Ֆրանսիային, իսկ Ֆերդինանդի և Իզաբելի ամուսնությամբ միավորվեց Իսպանիան։
Ուիլյամ Ռիմմեր
Արտաքին հղումներ
Կատեգորիա:Ամերիկացի նկարիչներ Կատեգորիա:Ամերիկացի քանդակագործներ
Միջազգային հարաբերությունները Եվրոպայում (11-14-րդ դարեր)
Միջպետական հարաբերությունների ձևավորումը
11-13-րդ դարում Եվրոպայի տարբեր երկրների միջև հաստատվում էին ավելի ամուր և մշտական քաղաքական, տնտեսական և մշակութային կապեր, որոնք թեև երբեմն խախտվում էին, սակայն արագ վերականգնվում էին, քանի որ առանց մշտական հարաբերությունների պետությունների զարգացումը դանդաղում էր։ Այդ ժամանակ Եվրոպայում սկսում են ձևավորվել միջպետական հարաբերությունների որոշակի նորմեր, որոնց միջոցով փորձում էին կարգավորել երկրների միջև հակասությունները։ 11-13-րդ դարերում առաջանում են միջազգային առանձին նորմեր, մասնավորապես՝ ծովային իրավունքի, պատերազմի իրավունքի։ Քանի որ միջազգային իրավունքի համընդհանուր նորմեր չկային, ապա միջպետական հարաբերություններում առաջացած խնդիրների լուծումը վերապահվում էր պապական արքունիքին։ Այդ պատճառով այս ժամանակաշրջանում պապականությունը դարձել էր Արևմտյան Եվրոպայի միջազգային հարաբերությունների կենտրոն։
Հարաբերությունների կանոնավորումը
11-13-րդ դարերում ընդլայնվում և կանոնավորվում էին փոխհարաբերությունները Արևելքի և Արևմուտքի միջև, որոնց հատուկ էին ոչ միայն հակասությունները, այլև տնտեսական և մշակութային կապերը։ Այդ ժամանակ զգալիորեն աճեց ապրանքափոխանակությունն Արևմտյան Եվրոպայի և Արևելքի երկրների միջև։ Արևելքի երկրներին մոտիկից ծանոթանալու և առևտրական հարաբերություններ հաստատելու համար եվրոպացի ճանապարհորդները (Պլանո Կարպինի, Մարկո Պոլո) ուղևորվում էին Արևելք։
Եվրոպայի միջպետական հարաբերությունների վրա մեծ ազդեցություն էին ունենում նաև Արևելքում տեղի ունեցող կարևոր իրադարձությունները։ Թյուրք-սելջուկների նվաճումները Փոքր Ասիայում դարձան խաչակրաց առաջին արշավանքի կազմակերպման պատճառներից մեկը։ Մոնղոլ-թաթարական արշավանքները ստիպեցին պապականությանը քայլեր ձեռնարկել հակամոնղոլական դաշինք ստեղծելու համար։
Արևելք-Արևմուտք փոխհարաբերությունների վրա կարևոր ազդեցություն թողեցին թուրքական նվաճումները։ Արևմտյան Եվրոպայում սկսեցին հնչել խաչակրաց արշավանքներ կազմակերպելու կոչեր։ Թուրքերի դեմ պայքարելու համար պապի նախաձեռնությամբ 1344 թվականին ստեղծվեց Սրբազան լիգա, որի մեջ մտան Կիպրոսը, Վենետիկը, Ջենովան։ 1396 թվականին թուրքերի դեմ կազմակերպվեց խաչակրաց արշավանք, որին մասնակցում էին Գերմանիան, Ֆրանսիան, Հունգարիան և այլ երկրներ։ Սակայն խաչակիրները ծանր պարտություն կրեցին։ Թուրքական տիրապետության հաստատումը Բալկանյան թերակղզում և Արևելամիջերկրածովյան ավազանում փոխեց միջազգային հարաբերությունների բնույթը։
Աղբյուրներ
Կատեգորիա:Եվրոպա Կատեգորիա:Միջազգային հարաբերություններ Կատեգորիա:Միջնադար
Ռուջերո Սետիմո
Ռուջերո Սետիմո (Ruggero Settimo, ), իտալացի դիվանագետ, քաղաքական գործիչ և հայրենասեր ակտիվիստ Սիցիլիայից։ Եղել է Սիցիլիայի նավատորմի ծովակալ։ Բրիտանական նավատորմի հետ միասին Միջերկրական ծովում կռվել է Ֆրանսիայի դեմ՝ Նապոլեոնի կառավարության տարիներին։ Ռուջերո Սետիմոն ետ գրավեց ֆրանսիացիներից Մալթա կղզին և կազմակերպեց Նեապոլի մոտակա Գետա քաղաքի պաշտպանությունը։ 1811 թվականին Սետիմոն ստիպված էր առողջական խնդիրների պատճառով թոշակի անցնել։ 1812 թվականին նա արքայազն Կաստելնովոյի սիցիլիական կառավարության անդամ էր հանդիսանում, որպես առևտրային նավատորմի նախարար։ 1820-1821 թվականներին նա անդամակցել է հեղափոխական խունտային, իսկ 1848 թվականին, որպես սիցիլիական Սենատի նախագահ Սետիմոն նշանակվում է  Սիցիլիայի թագավորության կառավարության ղեկավար և շարունակում պաշտոնավարել մինչև 1849 թվականը։ Նրա տոհմական ազգանունը՝ Սետիմո, որն իտալերեն նշանակում է «յոթերորդ», ծագել է Պիզայից (Տոսկանա)։ Ընտանիքն ամուսնությամբ ժառանգել է Կալվելո տոհմի ազգանունը (մոտավորապես 1468 թվականին) և տիրացել Սիցիլիայի ամենամեծ կալվածքներից մեկին։ Հոր՝ Տրայան Սետիմ Ավերտայի հետ մեկտեղ ստացել է Ֆիտալիայի կառավարչի ավատը։ Այդ ավատը ստեղծվել էր 1130 թվականին, Սիցիլիայի թագավոր Ռոջեր II-ի կողմից։ Թագավորը դա շնորհել էր այն կնոջ ամուսնուն, որը դայակություն էր արել իրեն և իր եղբորը՝ Սիմոնին ։
Կյանք
Ռուջերո Սետիմոն ծնվել է Պալերմոյում։ Նա Սիցիլիայի 1848 թվականի անկախության հեղափոխության գլխավոր դերակատարներից էր, որից հետո հաջողությամբ կառավարում էր անկախ Սիցիլիան, որը 16 ամիս փոխարինեց Բուրբոնների երկու Սիցիլիաներին։ Հենց որ ապստամբությունը ճնշվեց երկու Սիցիլիաների թագավոր Ֆերդինանդ II-ի բանակի կողմից, նա փախավ Մալթա, որտեղ, աքսորյալի կարգավիճակով ապրեց հետագա 12 տարիներին։ 1860 և 1861 թվականների Իտալիայի միավորման շարժման հաջողությունից հետո Ռուջերո Սետիմոն դարձավ Իտալիայի թագավորության նոր ստեղծված խորհրդարանի Սենատի նախագահ և պաշտոնավարեց մինչև իր մահը։
Ծանոթագրություններ
Կատեգորիա:Իտալիայի քաղաքական գործիչներ Կատեգորիա:Իտալացի դիվանագետներ
Քյոնիգսզեե
Քյոնիգսզեե (Königssee), ձևով հարավից հյուսիս ձգված լիճ է Բավարիայի հարավ-արևելքում, տեղակայված է Բերխտեսգադենի շրջանում՝ շրջապատված այնպիսի բարձր լեռներով, ինչպես Վացմանն է (Գերմանիայի երրորդ գագաթը)։ Լիճը գտնվում է Շյոնաո ամ Քյոնիգսզեե համայնքի տարածքում։ Քյոնիգսզեե են թափվում հարավ-արևելքում գտնվող Օբրեզե լճի ջրերը։ Քյոնիգսզեեն ներառված է Բերխտեսգադենի Ազգային պարկում։
Գերմանիայի ամենախոր լճերի շարքում Քյոնիգսզեեն գտնվում է երրորդ տեղում։ Այն ձևավորվել է վերջին սառցե դարաշրջանի ժամանակ, սառցադաշտի հալման հետևանքով։ Լիճը և հարակից շրջակայքը մեծ ճանաչում ունեն զբոսաշրջիկների և ճանապարհորդների շրջանում։
Հետաքրքիր փաստեր և տեսարժանություններ
Քյոնիգսզեեն լիճը գովազդվում է որպես ամենամաքուրը Գերմանիայում։ Այդ պատճառով լճով տեղաշարժվելու համար 1909 թվականից թույլատրված են միայն Էլեկտրաշարժիչով, թիերով և ոտնակներով նավեր։
Բարձր լեռների միջև լճի տեղակայումը ստեղծում է մաքուր և պարզ ձայնով արձագանք։ Ըստ ավանդույթի, ընդունված է ջրի վրա էքսկուրսիայի ժամանակ կանգ առնել և փողահարել՝ արձագանքը ցուցադրելու համար։
Լճի կենտրոնական մասում, արևմտյան ափին` հենց ջրի մոտ, գտնվում է զբոսաշրջային տեսարժանություն սուրբ Բարդուղեմեոսի եկեղեցին։
Լճի հյուսիսային եզրին է գտնվում Քյոնիգսզեե հայտնի սահնակա-բոբսլեյնային ճանապարհը, որտեղ անցնում են Բոբսլեյի և տոբոգանի միջազգային ֆեդերացիայի պաշտոնական մրցույթները։
Լճի հյուսիսային մասում գտնվող միակ կղզին հայտնի է այնտեղ 1711 թվականին տեղադրված Յան Նեպոմուցկովի մարմարե արձանով, ինչպես նաև այլ կառույցներով, որոնցից է քարանձավը։
Լճի շրջակայքում էր գտնվում Դախաու համակենտրոնացման ճամբարի մասնաճյուղերից մեկը։
Արտաքին հղումներ
Կատեգորիա:Գերմանիայի լճեր Կատեգորիա:Բավարիայի լճեր
Չոռնի (Կիսեմայի վտակ)
Չոռնի (Чёрный), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիսեմա գետի ձախ ափին՝ 16 կմ հեռավորության վրա։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կիմ Սուն Յանգ
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Նովոսյոլովկա (գյուղ, Ստարոբեշևսկի շրջան)
Նովոսյոլովկա (Новоселівка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Նովոսյոլովկա գյուղում բնակվում էր 547 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Ստրատոստատ
Ստրատոստատ, մեծ ծավալի (մինչև 100000 մ³) ազատ օդապարիկ, որը նախատեսված է գիտական և սպորտային նպատակով։ Անձնակազմը (հերմետիկ գոնդոլով) և սարքավորումը ստրատոսֆերա բարձրացնելու համար։ Ստրատոստատով ուսումնասիրում են օդի հոսանքները և տիեզերական ճառագայթումը, մարզական թռիչքներ են կատարում պարաշյուտով, օդերևութաբանական հրթիռներ արձակում և այլն։ Ստրատոստատով առաջին թռիչքը իրականացվել է Բելգիայում 1931 թվականի մայիսի 27-ին (Ա․ Պիկար և Պ․ Կիպֆեր)։
Կատեգորիա:Օդանավեր
Չուպիր
Չուպիր (Чупыр), գետ Ռուսաստանում, հոսում է Արխանգելսկի մարզում։ Գետաբերանը տեղակայված է առանց անվանման №2284 գետի վրա։ Գետի երկարությունը 30 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Ջոն Մարսթոն
Ջոն Մարսթոն, անգլիացի դրամատուրգ, բանաստեղծ և երգիծաբան։ Նա ապրել և ստեղծագործել է Ուշ Էլիզաբեթյան և Վաղ Յակոբյան ժամանակաշրջանում։ Նրա գրական գործունեությունը  տևել է ընդամենը մեկ տասնամյակ։ Նրա ստեղծագործությունը առանձնանում է իր եռանդուն և հաճախ անհասկանալի ոճով, պոեզիայում առանձնահատուկ յակոբյան ոճի զարգացման գործում ունեցած ներդրումով և յուրօրինակ բառապաշարով։
Կենսագործունեություն
Մարսթոնը ծնվել է Ջոն և Մարիա Մարսթոնների ընտանիքում և մկրտվել է 1576 թվականի հոկտեմբերի 7-ին՝ Ուորդինգթոնում։ Նրա հայրը Միջին Տաճարի (Middle Temple) նշանավոր իրավաբան էր, որը Լոնդոնում ուսանելուց հետո դարձել էր Քովենտրի ի խորհրդատուն և ի վերջո՝ տնտեսը։
1592 թվականին Ջոն Մարսթոնը ընդունվել է Բրասենոս քոլեջը Օքսֆորդում և 1594 թվականին ստացել բակալավրի աստիճան։ 1595 թվականից նա ապրել է Լոնդոնում՝ Միջին Տաճարում, որի անդամ էր դարձել երեք տարի առաջ։ Նա հետաքրքրություն ուներ պոեզիայի և դրամատուրգիայի նկատմամբ, թեև հոր՝ 1599 թվականի կտակը հույս է հայտնել, որ Մարսթոնը կհրաժարվի նման ունայնություններից։ 1605 թվականին Մարսթոնը ամուսնացել է Մերի Ուիլքսի հետ, որը Ջեյմս թագավորի հոգևոր սպասավորներից մեկի՝ Ուիլյամ Ուիլքսի դուստրն էր։
Վաղ գործունեություն
Գրականության բնագավառում Մարսթոնի կարճատև գործունեությունը սկսվել է էրոտիկ էպիլյոնի և երգիծանքի այն ժամանակվա նորաձև ժանրերի ստեղծագործություններով։ 1598 թվականին նա հրատարակել է «Պիգմալիոնի կերպարի փոխակերպումը և որոշակի սատիրներ» պոեզիայի գիրքը՝ մի կողմից Օվիդիոս ի, իսկ մյուս կողմից՝ Յուվենալիս ի երգիծանքի նմանակմամբ։ 1598 թվականին նա նաև հրատարակել է երգիծանքի մեկ այլ գիրք՝ «Վիլլանի պատուհասը»։ Մարսթոնը թողարկել է այս երգիծանքները «Վ. Քինսայդեր» կեղծանունով։
Երգիծանքը այս գրքերում ավելի սուր է և մարդատյաց, քան հատուկ էր այդ տասնամյակի այլ երգիծաբանների գործերին։ Ավելին, Մարստոնի ոճը տեղ-տեղ անհասկանալիության աստիճանի շեղված է։ Նա հավատացած էր, որ երգիծանքը պետք է լինի կոպիտ ու անհասկանալի։
Ըստ էության Մարսթոնին զայրացրել է Ջոզեֆ Հոլի այն պնդումը, որ նա անգլալեզու առաջին երգիծաբանն է։ Ոմանք կարծում են, որ Ուիլյամ Շեքսպիրի Թերսիտն ու Յագոն, ինչպես նաև Լիր թագավորի խելագար ելույթները ազդված են «Վիլլանի պատուհասից»։ Մարսթոնը, սակայն, գրական ասպարեզ էր եկել, քանի որ չափածո երգիծանքի հմայքը պետք է ստուգվեր գրաքննության կողմից։
1599 թվականի հունիսի 4-ին Քենթերբերիի արքեպիսկոպոս Ջոն Ուիթգիֆթը և Լոնդոնի եպիսկոպոս Ռիչարդ Բանկրոֆթը արգելեցին «Վիլլանի պատուհասը» և հրապարակավ այրեցին այն այլ երգիծաբանների ստեղծագործությունների պատճենների հետ։
Թատերագրություն
1599 թվականի սեպտեմբերին Ջոն Մարսթոնը սկսել է աշխատել Ֆիլիպ Հենսլոուի մոտ՝ որպես դրամատուրգ։ Հետևելով O. J. Campbell-ի աշխատանքին՝ կարծել են, որ Մարսթոնը դիմել է թատրոն՝ ի պատասխան 1599 թվականի եպիսկոպոսների արգելքի։ Հետագայում գիտնականները նշել են, որ արգելքը չի կիրառվել մեծ խստությամբ և կարող էր ընդհանրապես չվախեցնել ապագա երգիծաբաններին։ Մարսթոնը աշխատել է «մասնավոր» խաղատների բեմերում, որտեղ տղա խաղացողները կատաղի դրամաներ էին ցուցադրում քաղաքային երախտավորների և Inns of Court-ի երիտասարդ անդամների համար։ Ավանդաբար, Histriomastix-ը համարվել է նրա առաջին պիեսը։ Այն, ըստ երևույթին, կատարվել է մոտ 1599 թվականին Պողոսի երեխաների կամ Միջին Տաճարի ուսանողների կողմից։ 1599- 1602 թվականներին Մարսթոնի, Ջոնսոնի ու Դեքքերի միջև եղած գրական թշնամությունը ամենայն հավանականությամբ ծագել է այդ պիեսի պատճառով։
1600 թվականին Մարսթոնը գրել է «Jack Drum's Entertainment and Antonio and Mellidа» պիեսը, իսկ 1601 թվականին՝ այդ պիեսի շարունակությունը՝ «Antonio's Revenge»-ը։ Մարսթոնը հավանաբար համագործակցել է Դեքքերի, Դեյի ու Հաուգթոնի հետ՝ «Lust's Dominion»  պիեսի ստեղծման ժամանակ։
1603 թվականին նա դարձել է «Children of Blackfriars» ընկերության բաժնետեր, որն այն ժամանակ հայտնի էր բեմում անձնական երգիծանքի, բռնության և անպարկեշտության թույլատրելի սահմանները անշեղորեն անցնելով։ Ընկերության հետ համագործակցելով նա գրել և արտադրել է երկու պիես։ 1603 թվականին գրել է առաջին պիեսը՝ «The Malcontent»-ը։ Այս երգիծական տրագիկոմեդիան Մարստոնի ամենահայտնի պիեսն է։ Այս գործն ի սկզբանե գրվել է Բլեքֆրիերսի երեխաների համար, իսկ ավելի ուշ լրացվել է Ջոն Վեբսթերի և գուցե անձամբ Մարսթոնի կողմից։ 1604-1605 թվականներին Բլեքֆրիերսի երեխաների համար Մարսթոնը գրել է երկրորդ պիեսը՝ The Dutch Courtesan-ը՝ երգիծանք ցանկասիրության և կեղծավորության մասին։
1605 թվականին նա Ջորջ Չեփմենի և Բեն Ջոնսոնի հետ աշխատել է «Eastward Ho» երգիծանքի վրա, որը ճաշակի և հարստության ունայն պատկերացումների մասին էր Վիրջինիայում։ Ըստ Ջոնսոնի՝ Չեփմենը և նա ձերբակալվել էին մի քանի կետերի համար, որոնք վիրավորում էին շոտլանդացիներին, բայց Մարսթոնը խուսափել էր բանտարկությունից։ Ձերբակալության իրական պատճառն ու կարճատև կալանքի մանրամասները հաստատ հայտնի չեն։ Ըստ էության, մեղադրանքը հանվել է։
Ի վերջո, 1607 թվականին նա Հանթինգդոնի կոմսի համար գրել է The Entertainment at Ashby-ը։ Այնուհետև նա ընդհանրապես դադարեցրել է իր դրամատիկ գործունեությունը՝ վաճառելով Blackfriars ընկերության իր բաժնետոմսերը։ Նրա հեռանալը գրական ասպարեզից կարող էր պայմանավորված լինել մեկ այլ, այժմ կորած պիեսի պատճառով, որը վիրավորել էր թագավորին։ Զայրացած Ջեյմս թագավորը դադարեցրել է ելույթները Blackfriars-ում և բանտարկել Մարսթոնին։ Սա խոսում է այն մասին, որ հենց նա է եղել վիրավորական պիեսի հեղինակը։
Ուշ գործունեություն
Իր գրական գործունեության ավարտից հետո Մարսթոնը տեղափոխվել է սկեսրայրի տուն և սկսել փիլիսոփայություն սովորել։ 1609 թվականին նա դարձել է Օքսֆորդի Բոդլեյան գրադարանի ընթերցող։ 1609 թվականի սեպտեմբերի 24-ին նա դարձել է սարկավագ, իսկ 1609 թվականի դեկտեմբերի 24-ին՝ քահանա։ Ժամանակակից հեղինակները զարմացած էին Մարստոնի գործունեության  փոփոխությամբ, որոնցից մի քանիսը մեկնաբանել են դրա թվացյալ կտրուկությունը։  1616 թվականի հոկտեմբերին Մարսթոնը ուղարկվել է Քրայսթչերչում ապրելու։
Նա մահացել է 1634 թվականի հունիսի 24-ին՝ 57 տարեկան հասակում, Լոնդոնում։ Թաղված է Մերդ Թեմփլ եկեղեցում։
Ստեղծագործություններ
Պիեսներ
Գրքեր
Ծանոթագրություններ
Կատեգորիա:Գրողներ այբբենական կարգով Կատեգորիա:Գրողներ ըստ ազգության և դարի Կատեգորիա:Գրողներ ըստ ազգության Կատեգորիա:Գրողներ ըստ ժանրի Կատեգորիա:Գրողներ ըստ մահվան պատճառի
Գենադի Ստրեկալով
Ստրելակով Գենադի Միխայլովիչ (Геннадий Михайлович Стрекалов, ), ռուս տիեզերագնաց-օդաչու, բորտինժեներ, Խորհրդային Միության կրկնակի հերոս (1980, 1984), ԽՍՀՄ սպորտի վաստակավոր վարպետ (1981)։
Կենսագրություն
Ավարտել է Մոսկվայի Բաումանի անվան բարձրագույն տեխնիկական․ ուսումնարանը (1965), աշխատել կոնստրուկտորական բյուրոյում։ 1980 թվականի նոյեմբերի 27-ին Լեոնիդ Կիզիմի և Օլեգ Մակարովի հետ, որպես հետազոտող տիեզերագնաց, թռիչք է կատարել «Սոյուզ Տ-3» տիեզերանավով։ Նոյեմբերի 28-ին տիեզերանավը կցվել է «Սալյուտ-6» ուղեծրակայանին, և թռիչքը շարունակվել է մինչև դեկտեմբերի 10-ը։ 1983 թվականի ապրիլի 20-22-ին, որպես բորտինժեներ, Վլադիմիր Տիտովի և Ալեքսեյ Սերեբրովի հետ, թռիչք է կատարել «Սոյուզ Տ-8» տիեզերանավով։ 1984 թվականի ապրիլի 3-ին, որպես բորտինժեներ, Յուրի Մալիշև ի և Հնդկաստանի Հանրապետության քաղաքացի Ռակեշ Շարմայի հետ, Ստրելակովը երրորդ տիեզերական թռիչքն է կատարել «Սոյուզ Տ-11» տիեզերանավով։ Ապրիլի 4-ին տիեզերանավը կցվել է ուղեծրում գտնվող «Սալյուտ- 7»-«Սոյուզ Տ-10» ուղեծրային համալիրին։ Ապրիլի 10-ին «Սոյուզ Տ-10» տիեզերանավն անջատվել է համալիրից, և ապրիլի 11-ին Ստրելակովը (անձնակազմի հետ) վերադարձել է Երկիր։
Ծանոթագրություններ
Կատեգորիա:Ռուս տիեզերագնացներ Կատեգորիա:Խորհրդային տիեզերագնացներ Կատեգորիա:Խորհրդային Միության հերոսներ Կատեգորիա:Խորհրդային Միության կրկնակի հերոսներ Կատեգորիա:Քաղցկեղից մահացածներ Կատեգորիա:Տեխնիկական գիտությունների թեկնածուներ Կատեգորիա:Խորհրդային տիեզերագնաց-օդաչուներ Կատեգորիա:Մոսկվայի պետական տեխնիկական համալսարանի շրջանավարտներ Կատեգորիա:Լենինյան մրցանակի դափնեկիրներ Կատեգորիա:Ռուս ճարտարագետներ Կատեգորիա:Ռուսաստանի «Հայրենիքին մատուցած ծառայությունների համար» շքանշանակիրներ
Different World
Different World, նորվեգացի դիջեյ և երաժշտական պրոդյուսեր Ալան Ուոքերի առաջին ստուդիական ալբոմը, թողարկված 2018 թվականի դեկտեմբերի 14-ին MER Musikk և Sony Music Entertainment լեյբլերում ։
Ծանոթագրություններ
Կատեգորիա:2018 ալբոմներ
Գուպտա կայսրություն
Գուպտա կայսրություն (गुप्त, գուպտա, गुप्त राजवंश), պետություն Հնդկաստանում Գուպտա դինաստիայի ղեկավարությամբ։ Հիմնադրել է Հնդկաստանի հյուսիսում կառավարող Չանդրագուպտա ռաջան։ Տեղակայված է Գանգես գետի հովտում։ Գոյություն է ունեցել IV - VI դդ.։ Գուպտա կայսրության ժամանակաշրջանը համարվում է Հնդկաստանի պատմության «ոսկե դար»-ը, երբ ստեղծվեցին հնդիկների ազգային գրականությունը, արվեստը, ճարտարապետությունն ու փիլիսոփայությունը։ Նրանց օրոք փոխվեց հասարակության սոցիալական կառուցվածքը։ Կաստաները վերածվեցին դասերի։
Պատմություն
Գուպտա կայսրությունը հինհնդկական միապետություն է, որ գոյություն է ունեցել Քրիստոսի ծննդից հետո 3-րդ դարի կեսերից մինչև մեր թվականության 590 թվականը։ Իր ծաղկման շրջանում՝ մոտավորապես 319-550 թվականներին, զբաղեցրել է Հնդկական ենթամայրցամաքի մեծագույն մասը ։ Հնդիկ որոշ պատմաբաններ այդ ժամանակաշրջանը անվանում են Հնդկաստանի պատմության Ոսկեդար, թեև ուրիշ ուսումնասիրողներ վիճարկում են այդ տեսակետը ։ Կայսրության իշխող արքայատոհմը հիմնադրել է Սրի Գուպտա արքան, իսկ արքայատոհմի առավել աչքի ընկած ներկայացուցիչներն են Չանդրագուպտա Առաջինը, Սամուդրագուպտան և Չանդրագուպտա Երկրորդը։ Սանսկրիտով ստեղծագործած 5-րդ դարի բանաստեղծ, պատմիչ Կալիդասան հավաստիացնում է, որ Գուպտաները Հնդկաստանի սահմաններում և դրանցից դուրս նվաճել են քսանմեկ թագավորություն՝ ներառյալ Պարասիկան, հոնների երկիրը, Կամբոջան, Օքսուս գետի հովիտներից արևելք ու արևմուտք ընկած ցեղերի հողերը, Քինարա, Քիրաթա թագավորությունները ։
(755) Կվինտիլլա
(755) Կվինտիլլա (Quintilla), աստերոիդ աստերոիդների հիմնական գոտում։ Հայտնաբերվել է 1908 թվականի ապրիլի 6-ին Ջոել Մետկալֆի կողմից Թաունտոնում ։
Գուպտա կայսրություն
Պատմություն
Կայսրությունը կործանվել է ֆեոդալական երկպառակությունների, ինչպես նաև Կենտրոնական Ասիայից հոնների, կիդարիտների, ալքոնների ձեռնարկած ռազմական արշավանքների պատճառով ։ Դրանից հետո բաժան-բաժան թագավորություններ են ստեղծվել Հնդկական ենթամայրցամաքի ընդարձակ տարածաշրջանում։ Գուպտաների մի փոքրիկ ճյուղը շարունակել է իշխել Մագադհայում, սակայն յոթերորդ դարի առաջին կեսին Վարդհանան ջախջախել է այդ արքայատոհմի վերջին ներկայացուցչին՝ հիմք դնելով իր կայսրության ստեղծմանը։
(755) Կվինտիլլա
Միջին հեռավորությունը Արեգակից կազմում է 3,175034 ա. մ., առավելագույնը մոտենում է 2,7184 ա. մ. հեռավորության վրա և հեռանում 3,6316 ա. մ. ։ Արեգակի շուրջ մեկ ամբողջական պտույտ է կատարում 2066,43 երկրային օրվա ընթացքում, իր ուղեծրով շարժվելով միջինում 0,174213 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,24° անկյուն։
Գուպտա կայսրություն
Պատմություն
Հասարակությունը: Գուպտաների օրոք փոփոխվեց հասարակության սոցիալական կառուցվածքը։ Նախկին չորս հիմնական կաստաները վերածվեցին չորս դասերի, որոնք բաժանվեցին բազմաթիվ ենթադասերի։ Բրահմանների և քշատրիների կաստաները դարձան քրմական և զինվորական դասեր, որոնց ձեռքում էր պետական իշխանությունը։ Իսկ վայշիներն ու շուդրաները ներկայացնում էին ցածր դասերը։ Տարբեր դասերի ներկայացուցիչների միջև արգելված էր ամուսնությունը, ինչպես նաև մի դասից մյուսին անցումը։
(755) Կվինտիլլա
Ըստ Տոլենի սպեկտրալ դասակարգման պատկանում է M դասին ։
Արտաքին հղումներ
Կատեգորիա:Աստերոիդների դաս M Կատեգորիա:1908 թվականին հայտնաբերված աստղագիտական մարմիններ Կատեգորիա:Ջոել Մետկալֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուպտա կայսրություն
Արտաքին հղումներ
Կատեգորիա:Պատմական երկրներ Կատեգորիա:Նախկին կայսրություններ Կատեգորիա:Նախկին միապետություններ Կատեգորիա:Հնդկաստանի պատմություն Կատեգորիա:Հին աշխարհի պատմական երկրներ Կատեգորիա:Պատմական մարզեր
Վուրվուրու
Վուրվուրու (Βουρβουρού), գյուղ Հունաստանում։ Տեղակայված է Սիթոնիա Քաղկեդոնյան թերակղզում՝ Վուրվուրու ծոցի (Մեսոպանայա) Այու Օրու ափին՝ Դիապորոս կղզուց հարավ , Այոս Նիկոլաոս գյուղից 10 կիլոմետր և Սալոնիկից 120 կիլոմետր հեռավորության վրա։ Մտնում է Կենտրոնական Մակեդոնիայի պերիֆերիայում՝ Խալկիդիկիի պերիֆերիկ միավորի՝ Սիթոնիա համայնքի մեջ։ Պատկանում է Այոս Նիկոլաոս համայնքին։ 2011 թվականի մարդահամարի տվյալներով բնակչության թիվը կազմել է 100 մարդ ։
Պատմություն
1963 թվականի մարտի 19-ին հիմնադրվել է Վուրվուրու գյուղը ։
Տարածքը բնակեցված է եղել հնագույն ժամանակներից, ինչի մասին վկայում են բյուզանդական Սուրբ Անդրեաս եկեղեցու ավերակները, որոնք հայտնաբերվել են Դիապորոս կղզում։ Ուշագրավ է նաև մեծ պատը՝ անհայտ դարաշրջանի ամրացման նախագիծը, որը խզել է Սիթոնիայի հիմնական միջքաղաքի կապը Խալկիդիկիի մնացած մասի հետ ։
Այս հողերի վրա մոտավորապես 10-րդ դարում կար Իերոմնիմոն փոքրիկ վանքը, որը հետագայում Աֆոնի վանքի բակը դարձել է Քսենոֆոնտը։
1615 թվականին Այոս Նիկոլաոսի բնակիչները դարձել են տարածքի սեփականատերերը։ 19-րդ դարի վերջին Սիմոնոս Պետրասի վանքը տարածքը վաճառել է ռուս վանականներին, որոնք, սակայն, վտարվել են Այոս Նիկոլաոսի բնակիչների կողմից։ Վերջիններս մնացել են տարածքի միակ սեփականատերերը։
1913 թվականին Միկրո Սուլի Սերոնից, Պալեոկոմիից, Ամֆիպոլիսից և Լակովիկիայից բնակիչները փախել են Վուրվուրու` Արևելյան Մակեդոնիայի բուլղար նվաճողների բռնություններից։ Այնտեղ, սակայն, խոլերայի համաճարակի հայտնաբերելուց հետո մահացել էր ավելի քան 110 մարդ։ Ովքեր ողջ էին մնացել, վերադարձել էին իրենց գյուղերը Առաջին համաշխարհային պատերազմի սկսվելուց կարճ ժամանակ առաջ։
1960-ական թվականներին կառուցվել է Սալոնիկի Արիստոտելի համալսարանի կամպուսը։
Տեսարժան վայրեր
Վուրվուրուի դիմաց և ափից կարճ հեռավորության վրա գտնվում է կղզիների ինը համալիր, որոնցից ամենակարևորը Դիապորոսն է։ Դիապորոսը բավականին մեծ կղզի է՝ 700 մետր երկարությամբ և ավելի հսկայական բնական ծոցով՝ Կրիֆտոսով, որը նավերի համար որպես նավահանգիստ է ծառայում, երբ ծովը փոթորկվում է։ Ծովախորշն ավարտվում է մակերեսային ջրով, որը միշտ մնում է տաք և հարմար է ձմեռային լողորդների համար։ Կղզու մեծ մասը ծածկված է սոճու անտառով։
Իտամոս լեռան գագաթից երևում է ամբողջ Խալկիդիկին և Էգեյան ծովը։ Հետաքրքիր է նաև Ավիացիոն հուշարձանը։
Բնակավայրում կան բազմաթիվ մատուռներ, օրինակ՝ Պանայիա Վուրվուրուն, որը սեպտեմբերի 8-ին նշում է Եղիա մարգարեի և Թեոնայի տոները։
Ծանոթագրություններ
Կատեգորիա:Հունաստանի բնակավայրեր Կատեգորիա:1963 թվականին հիմնադրված բնակավայրեր
Օկուպացիաների թանգարան
Օկուպացիաների թանգարան (Okupatsioonide muuseum), թանգարան Էստոնիայի մայրաքաղաք Տալլինում։ 2003 թվականին բացված թանգարանի մշտական ցուցադրությունն արտացոլում է Էստոնիայի 1940-1991 թվականների պատմությունը, երբ Էստոնիան հերթով Խորհրդային Միության, Գերմանիայի և կրկին ԽՍՀՄ-ի մաս էր։ Թանգարանը բացվել է 2003 թվականի հուլիսի 1-ին։
Պատմություն
Թանգարանը ստեղծվել է «Կիստլեր-Ռիթսո Էեստի» հիմնադրամի կողմից (Kistler-Ritso Eesti Sihtasutus)։ Թանգարանում հավաքված և ցուցադրված փաստաթղթերն ու ցուցանմուշները պատմում են օկուպացիայի ժամանակաշրջանների մասին ։
Ցուցադրություն
1941-1991 թվականներին Էստոնիան կարճ ժամանակով գրավվել է նացիստական Գերմանիայի կողմից, ապա չորս ու կես տասնամյակ՝ ԽՍՀՄ-ի կողմից։ Այդ դժվար ժամանակաշրջանի պատմությունը ներկայացված է Հին քաղաքի մատույցներում գտնվող թանգարանում։ Խոշոր վերանորոգումից հետո թանգարանը վերաբացվել է «Ազատություն առանց սահմանների» նոր մշտական ցուցադրությամբ, որն ուսումնասիրում է օկուպացիան, դիմադրությունը, վերականգնումը և ազատությունը հինգ տարբեր տեսանկյուններից՝ մարդկության դեմ հանցագործություններ, էստոնացիներն ազատ աշխարհում, կյանքը Խորհրդային Էստոնիայում, անկախության վերականգնում և ազատություն։ Ցուցահանդեսը հասանելի է յոթ լեզվով՝ էստոներեն, ռուսերեն, անգլերեն, ֆիններեն, գերմաներեն, ֆրանսերեն, իսպաներեն։ Ցուցանմուշների մեջ են օկուպացիայի ընթացքում փախածների, ողջ մնացածների կամ Սիբիր աքսորվածների անձնական իրերը։ Այստեղ ներկայացվում են նաև նրանց պատմությունները։ Ցուցահանդեսում կա նաև հատուկ մանկական ցուցադրություն, որը պատմում է տարբեր պատմություններ տարիքային տարբեր խմբերի համար ։
Արտաքին հղումներ
Կատեգորիա:Տալլինի թանգարաններ Կատեգորիա:Թանգարաններ այբբենական կարգով Կատեգորիա:2003 հիմնադրումներ Կատեգորիա:Պատմության թանգարաններ Կատեգորիա:Հակակոմունիզմ Կատեգորիա:Էստոնիայի պատմություն Կատեգորիա:Կոմունիստական հանցագործությունների հիշատակում Կատեգորիա:Հակաֆաշիզմ Կատեգորիա:Բնօրինակում անաղբյուր հոդվածներ
Ստրատեգոս
Ստրատեգոս (στρατηγός, στρα - τος - զորք և άγω - առաջնորդել), հին հունական պոլիսներում, մ․թ․ա․ 6-րդ դարի վերջին 7-րդ դարի կեսին, զինվորական և քաղաքական լայն լիազորություններով օժտված զորահրամանատար։ Աթենքում կար 10 ստրատեգոսից կազմված կոլեգիա։ Ընտրվել են ժողովրդական ժողովում՝ սովորաբար 1 տարով (թույլատրվում էր նաև բազմակի ընտրություն)։ Ստրատեգոսի պաշտոնն անվարձահատույց էր։ Ժամանակակից նշանակությամբ՝ զորավար, ռազմ, խոշոր գործողությունների ղեկավար։ Աթենքում 15 տարի անընդմեջ Պերիկլեսը ընտրվել է առաջին ստրատեգոս։
Կատեգորիա:Հին Հունաստան Կատեգորիա:Բյուզանդական կայսրություն Կատեգորիա:Պաշտոններ
Միլլեսգորդեն
Միլլեսգորդեն (Millesgårde), Ստոկհոլմի Լիդինգյո կղզում գտնվող պատկերասրահ և քանդակների պուրակ։ Տեղակայված է քանդակագործ Կարլ Միլլեսի (1875-1955) և նրա կնոջ՝ արվեստագետ Օլգա Միլեսի (1874-1967) նախկին տան տեղում։ Միլլեսգորդենը բաղկացած է երեք հիմնական մասից՝ նկարիչների նախկին տուն, պատկերասրահ և քանդակների պուրակ  ։
Պատմություն
1906 թվականին նկարիչ ամուսիններ զույգը` Կարլ և Օլգա Միլլեսները, Լիդինգյոյում գնեցին մի հողամաս։ Տունը նախագծել է ճարտարապետ Կառլ Մ. Բենգսոնը (1878-1935)։ Տան բացումը տեղի է ունեցել 1908 թվականին։ Հետագայում Միլլեսի եղբոր՝ ճարտարապետ Էվերթ Միլլեսի (1885-1960) հետ համատեղ իրականացվեցին վերանորոգման և ընդլայնման աշխատանքներ։ Նրանք նախատեսում էին կառուցել մի տուն, որը կապ ունի արվեստի հետ։ Միլլեսգորդենում հիմնականում ներկայացված են Կարլ Միլլեսի ստեղծագործությունները։ Մուտքի մոտ գտնվող տեռասում է գտնվում քանդակների պուրակը և մեկ այլ քանդակագործի՝ Լիլյա Աթելջենի քանդակների արհեստանոցը։ Սա Կարլ և Օլգա Միլլեսների տունն է եղել մինչև 1931 թվականը։ 1936 թվականին Միլեսգորդենը վերածվել է հիմնադրամի և որպես նվեր հանձնվել շվեդ ժողովրդին ։
Փայտե մատուռն ավելացվել է 1940-ականների վերջին։ Այստեղ են թաղված Կարլ և Օլգա Միլլեսները։ Աննայի տունը կառուցվել է Միլլեսի քարտուղար Աննա Հեդմարկի (1899-1993) համար, ով 1950 թվականին եղել է Միլլեսգորդենի տիրուհին և համադրողը։ Նա այնտեղ ապրել է մինչև 1986 թվականը։
Միլլեսգորդենի նոր շենքը՝ Միլլեսգորդեն արվեստի սրահը, գտնվում է ներքին տեռասի կողային երկայնքով։ Միլլեսգորդեն արվեստի սրահը նախագծել է ճարտարապետ Յոհան Սելսինգը և բացվել է 1999 թվականի հոկտեմբերին ։
Միլլեսգորդենը ժողովրդական մշակույթում
Միլլեսգորդենը պատկերված է Պոլ Անդերսոնի Tau Zero արկածային վեպում, որտեղ նկարագրվում են քանդակային պուրակի բազմաթիվ գործեր
Աղբյուրներ
Կատեգորիա:1936 հիմնադրված թանգարաններ Կատեգորիա:Ստոկհոլմի թանգարաններ Կատեգորիա:1936 հիմնադրումներ Շվեդիայում
Մերզա Գյուլա
Մերզա Գյուլա (Միրզայան Հուլիոս, Merza Gyula, ), հունգարահայ հայագետ, հասարակական գործիչ։
Կենսագրություն
Մերզա Գյուլան ծնվել է Ռումինիայի Կլուժ քաղաքում։ Սովորել է Կլուժի և Վիեննայի համալսարաններում, ստացել բժշկական, այնուհետև՝ տնտեսագիտական կրթություն։ Բազմիցս այցելել է Վենետիկի Մխիթարյաններին, որտեղ զբաղվել է հայագիտությամբ։ Աշխատակցել է Գեռլայի «Արմենիա» հունգարերեն, Բուխարեստի «Արարատ» ռումիներեն հայագիտական ամսագրերին, խմբագրել «Էրդեյ» հունգարերեն թերթը։ Մեծ ջանքեր է գործադրել Տրանսիլվանիայի հայկական եպիսկոպոսությունը վերականգնելու (1930) համար։ Կլուժի Ազգագրական թանգարանի հիմնադիրներից և առաջին ղեկավարներից է։ Հրատարակել է բազմաթիվ հայագիտական աշխատություններ և հոդվածներ, որոնք մեծ նշանակություն են ունեցել հունգարահայերի ազգային ինքնագիտակցությունը բարձրացնելու, հունգարացիներին հայ մշակույթին և պատմությանը ծանոթացնելու գործում։ Առանձին գրքերով հրատարակվել են Մերզայի հունգարերեն «Հայ եպիսկոպոսությունը» (1896), «Տրանսիլվանիայի հայերի ապագան» (1896), «Հայկական խաչը» (1903), «Հայերի Տրանսիլվանիա գաղթելու պատմություն» (1913) և այլ աշխատությունները։ Գրել է նաև բանաստեղծություններ։ Հունգարերեն է թարգմանել Միքայել Նալբանդյանի «Ազատություն» բանաստեղծությունը։ Մերզայի արխիվը պահվում է Կլուժ-Նապոկայի պետական արխիվում և Սուրբ Անդրեաս եկեղեցում ։
Չուգուևի համար մարտեր
Չուգուեվի համար մարտերը սկսվել են 2022 թվականի փետրվարի 24- ին Խարկովի մարզի Չուգուև քաղաքում Ռուսաստանի կողմից Ուկրաինա ներխուժելուց հետո։
Փետրվարի 24
Ժամը 08:23-ին հաղորդագրություն է ստացվել, թիվ 157 հինգհարկանի բնակելի շենքում բռնկված հրդեհի մասին, որը տեղի է ունեցել ռուսական զորքերի հրետակոծության հետևանքով ։ Անչափահաս տղա է զոհվել, մի քանիսը վիրավորվել են ։
Փետրվարի 25
Փետրվարի 25-ի երեկոյան քաղաքը օկուպացվել է Ռուսաստանի զինված ուժերի առաջին Տանկային բանակի, վեցերորդ և քսաներորդ համազորային բանակի զինվորականների կողմից ։
Նշումներ
Կատեգորիա:Ռուսաստանի ճակատամարտեր Կատեգորիա:2022 Ուկրաինայում Կատեգորիա:Ուկրաինայի ճակատամարտեր
Չեցա (Մեզենի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Փոշեկուլ
Փոշեկուլ` (Vacuum cleaner) էլեկտրական ապարատ, որը ներծծման միջոցով հավաքում է փոշին եւ մանր մասնիկները հատակներից եւ այլ մակերեսներից ։
Կարող ենք ասել որ գոյություն ունի փոշեկուլի մոտ 8 տեսակ, որոնցից են՝ խորը մաքրող, լվացվող, վակումային, սրբող ինչես նաեւ վերջերս շատ արդիական դարձած ինքնակառավարվող փոշեկուլները։
Պատմություն
Առաջին փոշեկուլի մոդելը ի հայտ է եկել դեռ 1860 թվականին : Առաջին փոշեկուլի գյուտի հեղինակն է Դանիել Հեսսը (Daniel Hess) : Նա ի սկզբանե սարքը անվանակոչել է՝ «գորգ մաքրիչ» (carpet sweeper) այնուհետեւ տարիների ընթացքում այն անվանել են «փոշեկուլ» (vacuum cleaner) : Այնուհետեւ փորձելով կատարելագործել սարքը իր հերթին այս գյուտի մեջ իր մեծ դերն է ունեցել Հուբերտ Սեսիլ Բուտը(Hubert Cecil Booth) եւ ստեղծել իր ժամանակի ամենահզոր փոշեկուլը ։ Իր նոր ստեղծած փոշեկուլը ուներ մեկ այլ առավելություն ամենահզորը լինելուց բացի, այն ներծծող փոշին չէր փչում շրջապատ, ինչպես անում էր Հեսսի ստեղծած փոշեկուլը այլ՝ հավաքում էր հատուկ փոշեհավաքի մեջ ։ Այստեղից կարող ենք ասել որ Բուտը նաեւ փոշեհավաքի գյուտարարն էր ։ Նշենք նաեւ որ Բուտի ստեղծած փոշեկուլը աշխատում էր բենզինով :
Հետագա զարգացումները
Քանի որ փոշեկուլի առաջին մոդելները շատ ծանր էին եւ շատ ջանքեր էիր պահանջում օգտագործելու համար, շատ մեծ էին զբաղեցնում էին չափազանց մեծ տարածքներ ինչպես նաեւ անհարմար էին հետագայում շատ փորձագետներ սկսեցին տարբեր մեխանիզմներ օգտագործելով նվազեցնել փոշեկուլի քաշը։ Համեմաելու համար կարող ենք ասել որ առաջին փոշեկուլերը կշռել են մոտ 50 կիլոգրամ , ժամանակի հետ փոխվել է դրանց քաշը հասնելով մինչեւ 4 կիլոգրամի :
Ինքնակառավարվող փոշեկուլներ
Ինքնակառավարվող փոշեկուլ ( Self-propelled vacuum cleaner or Robotic vacuum cleaner) սարք որը մաքրում է միջավայրի կեղտը եւ փոշին ինքնակառավարման համակարգով։
Ինքնակառավարվող փոշեկուլների առաջին մոդելները հայտնվել են դեռ 1990ական թվականներին սակայն դրանք ավելի ու ավելի սկսել են կատարելագործվել 2000ականների սկզբին։ Առաջին ինքնակառավարվող փոշեկուլը ստեղծել է շվեդական Էլեկտրոլյուքս (Electrolux) ընկերությունը, որը օգտագործելով Տրիլոբիթ (Trilobite)  արհեստական բանականության ալգորիթմ ստեղծել է սարքը։ Սրա արդյունքում սարքը անվանակոչվել է Electrolux Trilobite : Ի սկզբանե այն լավ էր աշխատում բայց ուներ խնդիրներ քանի որ բախվում էր շրջապատում եղած առարկաներին եւ կանգ էր առնում պատերից որոշակի հեռավորության վրա։ Դրա պատճառով սարքի արտադրությունը դադարեցվում է։
Դրանից հետո Dyson ընկերությունը հանդես է գալիս իր նոր մտահաղացմամբ եւ հանրությանն է ներկայացնում  իր նոր DC06 մոդելը, բայց քանի որ դա շատ ծախսեր էր պահանջում այդպես էլ  երբեք մասսայական արտադրության մեջ չմտավ։ Սրանից ուղիղ մեկ տարի անց 2002 թվականին iRobot- ը `ամերիկյան առաջատար տեխնոլոգիական ընկերություն, թողարկեց Roomba- ն։ Սա համեմատած մյուսների կարողանում էր հեշտությամբ փոխել ուղղությունը երբ բախվում է խոչընդոտի։ Այն լայն տարածում գտավ արագորեն և այլ ընկերություններ վերադարձան ռոբոտացված փոշեկուլի գաղափարին։ Roomba- ն մինչ օրս ունի ավելի քան 40 մոդել բոլոր գների սահմաններում։ Այս սարքերը արդյունավետ միջոց են առանց ջանք գործադրելու մաքրել կեղտը։ Նրանք ծրագրավորած են այնպես որ ինքնուրույն մաքրում են տարածքը, երբ որ դրա անհրաժեշտությունը կա։ Սարքը ունի շատ առավելություններ որոնցից մեկը իր կոմպակտ լինելն է նաեւ  պակաս աղմկոտ են `համեմատած ստանդարտ փոշեկուլների հետ։  Թերություններից մեկը այն է, որ այն ծախսում է ավելի երկար ժամանակ տարածքը մաքրելու համար ի շնորհիվ իր ավելի փոքր չափսերի, նաեւ ասենք որ նրանք աշխատում են միայն հարթ մակերեսների վրա, ինչը, հավանաբար, այսօր նրանց հիմնական թերությունն է։
Աղբյուրներ
1. http://www.vacuumcleanerhistory.com/#:~:text=The%20vacuum%20cleaner%20is%20an,can%20also%20clean%20other%20surfaces. Invention and History of Vacuum Cleaners
2. https://www.popularmechanics.com/technology/gadgets/a20973/history-of-the-vacuum-cleaner/ The Messy History of the Vacuum Cleaner
3. https://cosmosmagazine.com/technology/how-do-vacuum-cleaners-work/ How do vacuum cleaners work?
4. http://www.vacuumcleanerhistory.com/vacuum-cleaner-development/history-of-robotic-vacuum-cleaner/   History of Robotic vacuum cleaner.
5. https://www.sciencemuseum.org.uk/objects-and-stories/everyday-wonders/invention-vacuum-cleaner   Invention of vacuum cleaner
Գրականություն
1. Florencio O Garcia;Vacuum Cleaner Maintenance: How to Fix & Care for The;F O G Publications;1992
2. Leila Berg, Lisa Kopper; Vacuum cleaners;, Methuen Publishing Ltd;1985
3. Tod E Kurt;Hacking Roomba;John Wiley & Sons Publishing; November2006 Կատեգորիա:Կենցաղային սարքեր Կատեգորիա:Ամերիկյան հայտնագործություններ Կատեգորիա:Տան ավտոմատացում
Քիչիկ Կարամուրադ
Քիչիկ Կարամուրադ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։ Գտնվում էր Գետաբեկ քաղաքից 13 կմ հարավ-արևելք, Ղարամուրադ Մեծ գյուղից 3 կմ հարավ-արևելք ։
Բնակչություն
1907-1908 թվականներին գյուղն ունեցել է 287 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Շևչենկո (գյուղ, Կումաչովի գյուղական խորհուրդ)
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Մոնտե Սան Մարտինո
Մոնտե Սան Մարտինո (Monte San Martino), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 820 մարդ (2008 թվականի տվյալներով), բնակչության խտությունը՝ 46 մարդ/կմ²։ Տարածքը կազմում է 18 կմ²։ Փոստային ինդեքս՝ 62020։ Հեռախոսային կոդ՝ 0733։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
1770
Մահեր
Կատեգորիա:1770 Կատեգորիա:Տարեթվեր
Պալացցո Վեկկիո
Պալացցո Վեկկիո (Palazzo Vecchio, Հին պալատ), Ֆլորենցիայի ամենահայտնի պալատներից մեկը, որը գտնվում է Սինյորիա հրապարակում։ Ներկայումս պալատում տեղակայված է Ֆլորենցիայի քաղաքապետարանը։
Պալատի անվանումը
1299 թվականին ավարտվել է պալատի կառուցումը և նրա սկզբնական անունն էր «նոր պալատ» (Palagio novo) Հիմնականում նախատեսված է եղել ընդունելությունների համար։ Կառավարական նախկին շենքը՝ Բարջելլոն վերանվանվեց «հին պալատի»։ 15-րդ դարում կոմմունայի ղեկավարները հայտարարեցին իրենց «սինյորներ» (signori), իսկ պալատը սկսեց կոչվել պալացցո դելլա Սինյորիա, որից էլ ի հայտ է եկել հրապարակի ներկայիս անվանումը։ Դրան զուգընթաց պալատը վերանվանել էին Պալացցո Դուկալե (դքսի նստավայր)։ Տոսկանայի մեծ դուքս Կոզիմո I-ը տեղափոխվեց այստեղ 1540 թվականին իր սեփական պալատից (ներկայումս Պալացցո Մեդիչի- Ռիկարդի պալատից)։ Սակայն 1565 թվականին նա նախընտրեց իր նստավայրը տեղափոխել Պալացցո Պիտտի, իսկ Պալացցո Վեկկիոն դարձավ արդեն «հին պալատ»։
Պալատի պատմությունը
Կառավարական շենքի կառուցման գործը հանձնարարվել էր Առնոլֆո դի Կամբիոյին 1298 թվականին։
Պալացցո Վեկկիոն կառուցվել է ավելի հին Պալացցո Տոսկանայի նման։ Վերջինս գտնվում է Վոլտերրա քաղաքում։ 1667 թվականին աշտարակի վրա տեղադրվել է աուգսբուրգցի արհեստավոր Լեդերլեի պատրաստած ժամացույցը, որը գործում է մինչ օրս։ Պալացցո Վեկկիոյի դահլիճներից մեկը նվիրված է միջնադարյան քարտեզներին. այդ քարտեզնեից մեկը կոչվում է "Armenia" և պատկերում է միջնադարյան Մեծ Հայքի քարտեզը։ Սույն քարտեզը պատկերված է գաղտնի դռան վրա. այդ դուռը նկարագրվել է 2016 թվականի Ինֆեռնո (ֆիլմ, 2016) կինոնկարում, երբ դերասան Թոմ Հենքսը անցնում է այդ գաղտնի դռնով։
1478 թվականին Պալացցո Վեկկիոյի լուսամուտներին կախաղան են բարձրացվել դավադիրները, որոնց գլխավորում էր Ֆրանչեսկո Պացցին, ովքեր ցանկանում էին տապալել Մեդիչիների տոհմին իշխանությունից։ Բերնդարդո դի Բանդինո Բարոնչելոն, ով Ջուլիանո Մեդիչիին սպանողն է, Պալացցո Վեկկիոյում կախաղան է բարձրացվել 1479 թվականի դեկտեմբերի 20-ին։
(756) Լիլլիանա
(756) Լիլլիանա (Lilliana), աստերոիդ աստերոիդների հիմնական գոտում։ Հայտնաբերվել է 1908 թվականի ապրիլի 26-ին Ջոել Մետկալֆի կողմից Թաունտոնում ։
Պալացցո Վեկկիո
Արտաքին հղումներ
Կատեգորիա:Ֆլորենցիա Կատեգորիա:Իտալիայի պալատներ
(756) Լիլլիանա
Միջին հեռավորությունը Արեգակից կազմում է 3,197677 ա. մ., առավելագույնը մոտենում է 2,7248 ա. մ. հեռավորության վրա և հեռանում 3,6705 ա. մ., իսկ Երկրի ուղեծրին Լիլլիանա աստերոիդը նվազագույնը մոտենում է 1,7217 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2088,58 երկրային օրվա ընթացքում, իր ուղեծրով շարժվելով միջինում 0,172366 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,35° անկյուն։
Արտաքին հղումներ
Կատեգորիա:1908 թվականին հայտնաբերված աստղագիտական մարմիններ Կատեգորիա:Ջոել Մետկալֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ժորժ Բեռնանոս
Ժորժ Բեռնանոս (Georges Bernanos, ), ֆրանսիացի գրող։
Ծանոթագրություններ
Կատեգորիա:Ֆրանսիացի գրողներ Կատեգորիա:Ֆրանսիացի արձակագիրներ Կատեգորիա:Գրողներ այբբենական կարգով Կատեգորիա:Ֆեմինա մրցանակի դափնեկիրներ Կատեգորիա:Ֆրանսիացի վիպասաններ Կատեգորիա:Ֆրանսիացի լրագրողներ Կատեգորիա:20-րդ դարի ֆրանսիացի վիպասաններ
Չուլաս
Չուլաս (Чулас), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վաշկա գետի աջ ափին՝52 կմ հեռավորության վրա։ Գետի երկարությունը 83 մ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Յուզեֆ Նիկորովիչ
Յուզեֆ Նիկորովիչ (Józef Nikorowicz, ), հայկական ծագումով լեհ կոմպոզիտոր և դաշնակահար, Իգնացի Նիկորովիչի հայրը ։
Կենսագրություն
Յուզեֆ Նիկորովիչը ծնվել է 1827 թվականի ապրիլի 2-ին Զբոիշչայում (այժմ Լվովի Շևչենկովսկի շրջան), հայկական ընտանիքում։ Երաժշտություն սովորել է տանը, մասնավոր ուսուցչի մոտ։ Հետո ընդունվել է Լվովի կոնսերվատորիա՝ Ռուդոլֆ Շվարցի դասարան։ Կոնսերվատորիան ավարտելուց հետո մեկնել է Վիեննա։ Շարունակել է ուսումը Վիեննայի կոնսերվատորիայում և աշխատել։
Կյանքի վերջին տարիներն անցել են Խիրով քաղաքում, որտեղ ճիզվիտների կոլեգիայում երգեցողություն է դասավանդել։
Յուզեֆ Նիկորովիչը մահացել է Խիրովում 1890 թվականի հունվարի 6-ին։
Ստեղծագործություններ
Գրել է դաշնամուրային ստեղծագործություններ, մազուրկաներ, վալսեր և երգեր։ Նրա որոշ երգեր Մոդեստ Մուսորգսկին օգտագործել է իր ստեղծագործություններում։ Նրա մեղեդիներից մեկի համար լեհ Կորնել Ուեյսկին բանաստեղծություն է գրել։ Երգերից ամենահայտնին «Հրդեհների ծխով» խմբերգն էր, որը Լեհաստանում մեծ ժողովրդականություն է վայելել։ Հետագայում «Հրդեհների ծխով» խմբերգ դարձել է Հունվարյան ապստամբության ոչ պաշտոնական հիմնը, որը Աստծուց տառապող ժողովրդի համար բարեհաճություն և կամք էր խնդրում։
Ընտանիք
Ամուսնացել է Ապոլոնիա Կոպիստինսկու հետ։ Որդին՝ Իգնացի Նիկորովիչը դրամատուրգ և արձակագիր էր ։
Հիշատակ
1893 թվականի Կրակովի լեհական գրական-գեղարվեստական ընկերությունը, լեհական մշակույթում կատարած ծառայությունների համար, Յուզեֆ Նիկորովիչի և Կորնել Ուեյսկու պատվին մեդալ են թողարկել։
1895 թվականի Լվովում Յուզեֆ Նիկորովիչի փողոց կար, որը 1946 թվականին վերանվանվել է ։
Ծանոթագրություններ
Կատեգորիա:Հայ կոմպոզիտորներ Կատեգորիա:Լեհ կոմպոզիտորներ Կատեգորիա:Լեհ դաշնակահարներ
Կենտրոնական (բասկետբոլ)
Կենտրոնական կամ 5-րդ համար, դիրք բասկետբոլ սպորտաձևում, որի դերում հանդես եկող բասկետբոլիստը սովորաբար պետք է լինի թիմի ամենաբարձրահասակը, ինչպես նաև կարող է լինել ամենամարմնեղը կամ ամենաուժեղը։ Նշանակվում է Կ (C) տառով։
Բասկետբոլի ազգային ասոցիացիայում (NBA) հանդես եկող այժմյան կենտրոնականների հասակը տատանվում է 208-ից 221 սմ-ի միջև։